T-45 Goshawk

T-45 Goshawk adalah sebuah pesawat terbitan daripada pesawat latihan BAE Hawk. Ia dikeluarkan oleh McDonnell Douglas (kini Boeing) dan British Aerospace (kini BAE Systems). T-45 digunakan oleh Tentera Laut Amerika Syarikat sebagai sebuah pesawat latihan yang boleh beroperasi di atas kapal pengangkut pesawat.

Pembangunan
Latar belakang
T-45 Goshawk bermula pada pertengahan tahun 1970an, di mana Tentera Laut Amerika Syarikat secara rasmi memulakan pencarian untuk sebuah pesawat latihan baharu untuk dijadikan sebagai pesawat gantian bagi kedua-dua pesawat latihan T-2 Buckeye dan A-4 Skyhawk yang sedang digunakan. Pada tahun 1978, program pesawat latihan lanjut VTXTS untuk memenuhi keperluan ini secara rasminya dilancarkan oleh Tentera Laut A.S. Sebuah pasukan Anglo-Amerika yang terdiri daripada pengeluar pesawat Britain, British Aerospace (BAe) dan syarikat pesawat Amerika, McDonnell Douglas (MDC) telah memutuskan untuk menghantar cadangan bagi sebuah versi pesawat latihan Hawk yang memenuhi keperluan tentera laut. Para pengeluar lain juga telah menghantar bidaan mereka seperti pasukan pesaing dari syarikat pesawat Perancis, Dassault Aviation, pengeluar Jerman untuk Dornier dan syarikat aeroangkasa Amerika, Lockheed, yang mana telah menawarkan pesawat Alpha Jet.

Persaingan VTX-TS tidak bermakna perolehan pesawat semata-mata; ia terdiri dari lima perkara teras: pesawat, penyelaku penerbangan, bantuan latihan akademik yang matang, sokongan logistik bersepadu, dan pengurusan program. Dalam cadangan mereka, MDC merupakan kontraktor utama dan penyepadu sistem, BAe bertindak sebagai sub-kontraktor utama dan rakan unsur pesawat, Rolls-Royce menyediakan enjin Adour untuk digunakan pada pesawat, dan Sperry adalah subkontraktor utama untuk sistem penyelaku. Pada bulan November 1981, Tentera Laut A.S. telah mengumumkan bahawa ia telah memilih pesawat Hawk sebagai pemenang dalam persaingan VTX-TS competition.Gaines 1988, p. 21. Dilaporkan kira-kira 60 peratus kerja dalam program T-45 akan dilakukan di luar negara iaitu di Britain. Pada September 1982, satu kontrak Pembangunan Kejuruteraan Berskala Penuh telah diserahkan kepada pasukan MDC untuk membangunkan dan mengeluarkan pesawat cadangan sepenuhnya, yang mana diberi designasi sebagai T-45 Goshawk. Pada 16 April 1988, pesawat T-45A Goshawk pertama melakukan penerbangan sulung.

 Lihat juga 

Varian
T-45A
Pesawat latihan asas dan lanjutan dua tempat duduk untuk Tentera Laut A.S dan Kor Marin A.S

T-45B
Cadangan versi berpangkalan di darat yang berkemungkinan adalah sebuah pesawat Hawk konvensional yang dilengkapi dengan kokpit spesifikasi Tentera Laut A.S dan tiada keupayaan kapal pengangkut. Tentera Laut A.S ingin mendapatkan pesawat T-45B untuk membolehkan para juruterbang pelatih mendapatkan keupayaan latihan pada peringkat awal, tetapi meninggalkan idea ini pada tahun 1984 bagi memberi laluan kepada program naik taraf yang berkos rendah ke atas pesawat TA-4J dan T-2C.

T-45C
Versi T-45A yang dipertingkat, dilengkapi dengan kokpit kaca, navigasi inersia, dan penambahbaikkan lain-lain. Semua pesawat T-45A sedia ada dinaik taraf kepada standard T-45C."US Carrier Pilots’ T-45 Training System."  Defense Industry Daily, 19 April 2017.

T-45D
Designasi sementara untuk cadangan naik taraf ke atas T-45, berkemungkinan pelbagai naik taraf peralatan tambahan dan pengeluaran, seperti paparan lekapan helmet.Hoyle, Craig. "US Navy to add synthetic radar to Goshawk, eyes T-45D."  Flight International, 24 March 2008.Hoyle, Craig. "BAE Systems promotes major upgrade programme for Hawk."  Flight International, 15 July 2008.

Pengguna

 Tentera Laut Amerika Syarikat: T-45C

 Rujukan 

 Pautan luar 

T-45 Goshawk US Navy fact file and T-45 US Navy history page 
T-45 Goshawk page and T-45 Goshawk history page on Boeing.com
BAE Hawk at Greg Goebel's AIR VECTORS
T-45 Goshawk page on GlobalSecurity.org
Boeing/BAE SYSTEMS T-45 Goshawk page on Aeroflight.co.uk
T-45A/C Goshawk page on Naval-Technology.com
US Navy to add synthetic radar to Goshawk, eyes T-45D, Flightglobal.com

Kategori:Pesawat jet
Kategori:Pesawat sayap rendah
Kategori:Pesawat satu enjin
Kategori:Pesawat latihan tentera Amerika Syarikat 1980–1989
Kategori:Pesawat yang berpangkalan di kapal induk